CELEX: 62009CJ0549
Language: fi
Date: 2011-10-20
Title: Unionin tuomioistuimen tuomio (kuudes jaosto) 20 päivänä lokakuuta 2011. # Euroopan komissio vastaan Ranskan tasavalta. # Jäsenyysvelvoitteiden noudattamatta jättäminen - Valtiontuki - Vesiviljelijöille ja kalastajille myönnetyt tuet - Päätös, jossa tuet todetaan yhteismarkkinoille soveltumattomiksi - Velvollisuus periä välittömästi takaisin lainvastaisiksi ja yhteismarkkinoille soveltumattomiksi todetut tuet sekä ilmoittaa siitä komissiolle - Täytäntöönpanon laiminlyönti - Täytäntöönpanon täydellinen mahdottomuus. # Asia C-549/09.

Unionin tuomioistuimen tuomio (kuudes jaosto) 20.10.2011 – komissio vastaan Ranska
      (asia C‑549/09)
      Jäsenyysvelvoitteiden noudattamatta jättäminen – Valtiontuki – Vesiviljelijöille ja kalastajille myönnetyt tuet – Päätös, jossa tuet todetaan yhteismarkkinoille soveltumattomiksi – Sääntöjenvastaisiksi ja yhteismarkkinoille soveltumattomiksi todettujen tukien välitöntä takaisin perimistä ja siitä komissiolle
         ilmoittamista koskevan velvollisuuden laiminlyönti – Täytäntöönpanon täydellinen mahdottomuus
      
      1.                     Valtiontuki – Sääntöjenvastaisen tuen takaisin periminen – Velvollisuus – Velvollisuus panna komission päätös välittömästi
            ja tehokkaasti täytäntöön (SEUT 108 artiklan 2 kohta ja SEUT 288 artikla; neuvoston asetuksen N:o 659/1999 14 artiklan 3 kohta)
            (ks. 26–29 ja 31 kohta)
      2.                     Jäsenyysvelvoitteiden noudattamatta jättämistä koskeva kanne – Sääntöjenvastaisten tukien takaisin perimistä koskevan velvollisuuden
            noudattamatta jättäminen – Puolustautumisperusteet – Täytäntöönpanon täydellinen mahdottomuus – Arviointiperusteet – Täytäntöönpanovaikeudet
            – Jäsenvaltion velvollisuus ryhtyä kyseessä oleviin yrityksiin kohdistuviin todellisiin toimiin ja ehdottaa komissiolle vaihtoehtoisia
            ratkaisuja tällaisten vaikeuksien voittamiseksi – Vaikeus yksilöidä edunsaajia ei oikeuta jättämään komission päätöstä täytäntöön
            panematta (SEUT 108 artiklan 2 kohta; neuvoston asetuksen N:o 659/1999 14 artiklan 3 kohta) (ks. 33, 34 ja 39 kohta)
      3.                     Jäsenyysvelvoitteiden noudattamatta jättämistä koskeva kanne – Valtiontukea koskevan komission päätöksen noudattamatta jättäminen
            – Puolustautumisperusteet – Päätöksen laillisuuden riitauttaminen – Tutkimatta jättäminen (ks. 43 kohta)
      Aihe 
      
         
               Jäsenyysvelvoitteiden noudattamatta jättäminen – Laiminlyönti ryhtyä tarpeellisiin toimenpiteisiin Ranskan täytäntöön panemista
                  vesiviljelijöitä ja kalastajia koskevista tukitoimenpiteistä 14.7.2004 tehdyn komission päätöksen 2005/239/EY (EUVL 2005,
                  L 74, s. 49) noudattamiseksi – Velvoite periä viipymättä takaisin laittomiksi ja yhteismarkkinoille soveltumattomiksi todetut
                  tuet ja ilmoittaa näistä toimista komissiolle
               
            Ratkaisu 
      
         
                  1)
               
               
                  
               
               
                  	Ranskan tasavalta ei ole noudattanut SEUT 288 artiklan neljännen kohdan ja eräistä Ranskan täytäntöön panemista vesiviljelijöitä
                     ja kalastajia koskevista tukitoimenpiteistä 14.7.2004 tehdyn komission päätöksen 2005/239/EY 4 artiklan mukaisia velvoitteitaan,
                     koska se ei ole pannut mainittua päätöstä täytäntöön perimällä päätöksen 2 ja 3 artiklassa laittomiksi ja yhteismarkkinoille
                     soveltumattomiksi todettuja tukia takaisin tuensaajilta.
                  
               
            
         
                  2)
               
               
                  
               
               
                  	Ranskan tasavalta velvoitetaan korvaamaan oikeudenkäyntikulut.